Uniuersis presentes litteras inspecturis , Officialis laudunensis , in domino salutem . Noueritis quod in nostra presencia personaliter propter hoc constitutus Petrus dicitur de craonna frater quondam defuncti domini Renaudi de uenderesse quondam Canonici sancti petri in foro laudunensi , Curatique sancti Remigii in platea laudunensi , recognouit in iure coram nobis quod dictus dominus Renaudus legauit sexaginta libras parisienses ad emendum bona immobilia uidelicet redditus terras , et alia bona immobilia ad opus monasterii de claromarisco , et monialium eiusdem monasterii . Ita tamen quod bourea et maria eius soror dicti monasterii moniales quamdiu uixerint et uitam in corporibus eorum habuerint pro earum necessitatibus et prouentus et exitus et totum commodum dictorum bonorum reciperent et haberent , et altera ipsarum que superuixerit quamdiu uixerit quas sexaginta libras parisienses predictas , dictus Petrus recognouit coram nobis se recepisse et habuisse , et de eisdem sexaginta libris emisse a Gilone de chieurigni armigero filio quondam domini Goberti militis bona immobilia inferius nominata , que idem Gilo habebat in uilla et territorio de Mediauilla existencia que idem Gilo dicto Petro uendidit pro ut in litteris Curie laudunensis super hoc confectis plenius dicitur contineri . Uidelicet tria iornalia terre , sita inter terram domini Guidonis de poiz militis ex una parte , et terram heredum hunaudi ex altera . Item tres quarterios terre sitas loco qui dicitur es uignes inter terram heredum Guiardi armigeri ex una parte et terram droardi de Mediauilla ex altera . Item unum iornale et dimidium iornale terre sita inter terram droardi de mediauilla ex una parte , et terram Iohannis sororii eiusdem droardi ex parte altera . Item quinque quarterios terre sitos loco qui dicitur en godain de super uiam inter terram domini Guidonis de poys ex una parte , et terram dicti Renaudi de Uargni ex altera . Item in eodem loco desubtus uiam dimidium iornale terre , situm inter terram domini Guidonis predicti ex una parte , et terram stephani dicti baloce ex parte altera . Item duo iornalia terre sita loco qui dicitur la huete en morinual inter terram fabri de mediauilla ex una parte , et terram trouceleti de Nouocastro ex altera . Item in eodem loco unum iornale terre situm inter terram henrici filii Ermengardis ex una parte , et terram Robini parmentarii de nouocastro ex altera . Item duo iornalia terre sita loco predicto ala huete subtus uiam uersus mediamuillam , inter terram domini Iohannis dicti le kaillot de taisi militis ex una parte , et terram thome filii Gerardi carnificis ex altera . Item duo iornalia terre sita loco qui dicitur a la marzele , inter terram domini Guidonis predicti ex una parte , et terram domini Iohannis le kaillot de taisi predicti ex altera . Item subtus puignicourt loco qui dicitur en la pree , tria iornalia terre , inter terram Renaudi dicti de Uarigni ex una parte et terram Raulini de Benlicourt ex altera . Item duo iornalia et dimidium iornale uel circiter pasture , prati et bosci sita subtus Uarisicourt contigua pasture prato et bosco Renaudi de Uargni . Item quendam boscum situm iuxta domum droeti piscatoris , inter boscum domini Guidonis de pois ex una parte et boscum liberorum Roberti piscatoris ex parte altera . Item quendam alium boscum situm loco qui dicitur en fosse bernier iuxta boscum domini Guidonis de subtus . Item Gallinas quas dictus Gilo habebat aliquociens annuatim decem , aliquando plus aliquando minus , et denarios quos habebat annuatim aliquando octo solidos et dimidium , parisienses , aliquando plus aliquando minus capiendos in comuni censu de Mediauilla . Item duos sextarios et dimidium sextarium siliginis et auene quas idem Gilo habebat annuatim in comuni censu predicto . Item duos sextarios et unum boiscellum auene quos dictus Gilo habebat annuatim assignatos capiendos ad terras fabri de Mediauilla , et Robini filii ysabelle sitas loco qui dicitur aupuis subtus ulmum sancti uincencii . Item duos denarios parisienses et unum fortem annui census , portantes uentas et uestituras assignatos super easdem terras . Item sex quarterios et tres buissellos auene , et duos denarios , et unam poitiuinam , assignatos et capiendos annuatim ad terram droardi maioris de mediauilla que continet nouem quarterios terre que terra sita est loco qui dicitur subtus ulmum sancti uincencii iuxta uiam de Euringnicourt , et iuxta semitam per quam itur de dicta ulmo ad uiam predictam uentas et uestituras portantes . Item quandam domum quam dictus Gilo habebat sitam in dicta uilla de Mediauilla , sicut undique se extendit et poportat , iuxta domum domini Guidonis . Quitans dictus petrus penitus et imperpetuum dictis monialibus et eorum monasterio predicto omnia et singula bona supradicta , et quictquid iuris et dominii , proprietatis et possessionis , idem petrus in dictis bonis habebat , et habere poterat ratione quacunque . Promittens fide media dictus petrus coram nobis quod contra predicta uel aliquod predictorum per se , uel per alium non ueniet in futurum , et quod in dictis bonis , uel aliquo eorum aliquid de cetero non reclamabit per se uel per alium in futurum . Et ad predicta tenenda et obseruanda dictus petrus fide media se et eius heredes et successores obligauit coram nobis . In quorum omnium predictorum testimonium et munimen , presentes litteras patentes emisimus sigillo Curie laudunensis , saluo iure domini laudunensis Episcopi , et alieno roboratas . Datum Anno domini m .cc . lxxx tercio mense iulio . Sic signatis P . aues